ટેક્નોલોજીના યુગ સાથે કદમ મિલાવતી આ યોજના અંગેનો સરકારનો ઉદ્દેશ સારો છે, પરંતુ ખેડૂતો અને વેપારીઓ કેટલો સાથ-સહકાર આપે છે તે જોવાનુું રહે છે. આ પ્રોજેક્ટ સામે અનેક અવરોધ પણ છે. આ માટે માર્કેટયાર્ડોએ પણ પૂરતી તૈયારી કરવી પડશે. હાલ તો ‘ઈ-માર્કેટ’ શરૂ કરાયા પછી પણ કેટલાક માર્કેટયાર્ડો ઓનલાઈનને બદલે ઓફલાઈન સોદાઓ પાડી રહ્યા છે. જેના કારણે સરકારની આ યોજનાનો પ્રારંભ સાથે જ ફિયાસ્કો થયો હોય તેમ જણાઈ રહ્યું છે.